Rikunarita-ORG/Wikinium huggingface dataset:
# বিমানচালনা বিজ্ঞান
সংক্ষিপ্ত ইউআরএল

একটি শাটল ক্যারিয়ার এয়ারক্রাফটে স্পেস শাটল আটলান্টিস।
**বিমানচালনা বিজ্ঞান** হল একধরনের বিজ্ঞান বা শিল্প যা বায়ু উড্ডয়ন-সক্ষম মেশিন এবং বায়ুমণ্ডলের মধ্যে বিমান ও রকেট পরিচালনার কৌশলগুলি অধ্যয়ন, নকশা এবং উৎপাদনের সাথে জড়িত। ব্রিটিশ রয়্যাল অ্যারোনটিক্যাল সোসাইটি "বৈমানিক কলা, বিজ্ঞান ও প্রকৌশল" এবং "বিমানচালনাবিদ্যা পেশা (যার অভিব্যক্তিটি নভোচারবিদ্যা অন্তর্ভুক্ত করে)" এর দিকগুলি চিহ্নিত করে। একে **বিমানবিজ্ঞান**, **বিমানবিদ্যা**, ইত্যাদি নামে ডাকা হতে পারে।

যদিও "বিমানচালনা বিজ্ঞান" পরিভাষাটি মূলত বিমান পরিচালনার জন্য ব্যবহার করা হয়, তখন থেকে এটি প্রযুক্তি, ব্যবসা এবং বিমান সম্পর্কিত অন্যান্য দিকগুলি অন্তর্ভুক্ত করার জন্য প্রসারিত হয়েছে।
"বিমানচালনা" শব্দটি কখনও কখনও বিমানচালনা বিজ্ঞানের সাথে বিনিময়যোগ্যভাবে ব্যবহৃত হয়, যদিও "বিমানবিদ্যা" আকাশযানের মতো বাতাসের চেয়ে হালকা আকাশযানকে অন্তর্ভুক্ত করে এবং যখন প্রযুক্তিগতভাবে "বিমানচালনা" উল্লেখ হয় না তখন এটি ক্ষেপণাস্ত্র সম্পর্কীয় যানবাহনকেও অন্তর্ভুক্ত করে।

**বৈমানিক বিজ্ঞানের** একটি উল্লেখযোগ্য অংশ হল বায়ুগতিবিজ্ঞান নামে গতিবিজ্ঞানের একটি শাখা, যেমন বিমানের সাথে সম্পর্কিত যা বাতাসের গতি এবং এটি যেভাবে গতির বস্তুর সাথে সংযোগ স্থাপন করে ।

## তথ্যসূত্র

## বহিঃসংযোগ
# অ্যামনেস্টি ইন্টারন্যাশনাল
সংক্ষিপ্ত ইউআরএল

অ্যামনেস্টি ইন্টারন্যাশনাল|  |
| নীতিবাক্য | *অন্ধকারকে অভিশাপ দেওয়ার চেয়ে একটি মোমবাতি জ্বালানো উত্তম।* |
| প্রতিষ্ঠাকাল | জুলাই ১৯৬১ (1961-07) যুক্তরাজ্য |
| প্রতিষ্ঠাতা | পিটার বেনেনসন |
| ধরন | অলাভজনক আইএনজিও |
| সদরদপ্তর | লন্ডন, ইংল্যান্ড, যুক্তরাজ্য |
| অবস্থান | * বৈশ্বিক
 |
| পরিষেবা | মানবাধিকার রক্ষা |
| ক্ষেত্রসমূহ | আইনি সমর্থন, মিডিয়া মনোযোগ, সরাসরি আপীল প্রচারণা, গবেষণা, তদবির |
| সদস্য  | ৭ মিলিয়নের বেশি সদস্য এবং সমর্থক |
| মহাসচিব | ড. অ্যাগনেস কাল্লামার্ড (ফ্রান্স) |
| ওয়েবসাইট | amnesty.org |

অটোয়ায় অ্যামনেস্টি কানাডিয়ান সদর দপ্তর।
**অ্যামনেস্টি ইন্টারন্যাশনাল** (ইংরেজি: Amnesty International) একটি মানবাধিকার বিষয়ক আন্তর্জাতিক বেসরকারী সংস্থা। আন্তর্জাতিক পর্যায়ে মানবাধিকার বিষয়ের উত্তরণ ও মর্যাদা রক্ষায় জাতিসংঘ সাধারণ পরিষদে গৃহীত সার্বজনীন মানব অধিকার সংক্রান্ত ঘোষণাপত্র বাস্তবায়নে সংস্থাটি একযোগে কাজ করে যাচ্ছে। সংস্থাটি ১৯৬১ সালে যুক্তরাজ্যে স্থাপিত হয়। এর সদর দপ্তর লন্ডনে অবস্থিত।

সংস্থাটিকে ১৯৭৭ সালে নোবেল শান্তি পুরস্কার এবং ১৯৭৮ সালে জাতিসংঘ মানবাধিকার পুরস্কার দেওয়া হয়।

## ইতিহাস

২০২০ সালের ১০ সেপ্টেম্বর সংস্থাটির ব্যাংক একাউন্ট অবরুদ্ধ করে ভারত সরকার। ফলে কার্যক্রম পরিচালনা করতে না পারায় ২৯ সেপ্টেম্বর ভারতে এর কার্যক্রম বন্ধ ঘোষণা করা হয়।

সংস্থাটি ভারতে সংখ্যা লঘু নির্যাতন, মুসলিম পিটিয়ে হত্যা, দিল্লি দাঙ্গায় পুলিশের ভূমিকা, ভারত শাসিত কাশ্মীরের মানবাধিকার ইত্যাদি নিয়ে সরব ছিল।

সংস্থাটি ভারত সরকারের এ ধরনের পদক্ষেপকে ভয়ঙ্কর ও লজ্জাজনক এবং প্রতিশোধমূলক আচরণ হিসেবে অবহিত করে।

## মহাসচিব

| নাম | মেয়াদকাল | দেশ |
| --- | --- | --- |
| Peter Benenson **পিটার বেনেনসন** | ১৯৬১-১৯৬৬ | ব্রিটেন |
| Eric Baker **এরিক বেকার** | ১৯৬৬-১৯৬৮ | ব্রিটেন |
| Martin Ennals **মার্টিন ইনালস্‌** | ১৯৬৮-১৯৮০ | ব্রিটেন |
| Thomas Hammarberg **থমাস হ্যামারবার্গ** | ১৯৮০-১৯৮৬ | সুইডেন |
| Avery Brundage **ইয়ান মার্টিন** | ১৯৮৬-১৯৯২ | ব্রিটেন |
| Pierre Sané **পিয়েরে সেনে** | ১৯৯২-২০০১ | সেনেগাল |
| Irene Zubaida Khan **আইরিন খান** | ২০০১-২০১০ | বাংলাদেশ |
| Salil Shetty  **সলিল শেঠি** | ২০১০-২০১৮ | ভারত |
| Kumi Naidoo **কুমি নাইডু** | ২০১৮-বর্তমান | দক্ষিণ আফ্রিকা |

## উদ্দেশ্য

প্রধান কতকগুলো বিষয়াবলীকে ঘিরে অ্যামনেস্টি ইন্টারন্যাশনাল বিশ্বব্যাপী কাজ করে যাচ্ছে। সেগুলো হচ্ছে -

* নারী, শিশু, সংখ্যালঘু ও আদিবাসী সম্প্রদায়ের অধিকার রক্ষাকরণ
* নারী নির্যাতন বন্ধকরণ
* বিচার ব্যবস্থায় নির্যাতন বন্ধ ও যুদ্ধ ভীতি বন্ধে সহায়তাকরণ
* দারিদ্র্যের শিকারে পর্যদুস্ত ব্যক্তির অধিকার ও মর্যাদাপ্রাপ্তিতে সহায়তাকরণ
* মৃত্যুদণ্ডাদেশ রহিতকরণ
* অভিবাসী ও শরণার্থীদের অধিকার রক্ষাকরণ
* ন্যায়বিচারের স্বার্থে কারাদণ্ডে দণ্ডিত ব্যক্তির অধিকার রক্ষাকরণ
* মানুষের মর্যাদা রক্ষাকরণ
* বৈশ্বিক পর্যায়ে অস্ত্র ব্যবসায় নিয়ন্ত্রণ

## পুরস্কার ও সম্মননা

* নোবেল শান্তি পুরস্কার (১৯৭৭)
* জাতিসংঘ মানবাধিকার পুরস্কার (১৯৭৮)

## তথ্যসূত্র

## আরও দেখুন

* মানবাধিকার
* মানবাধিকার দিবস
* জাতিসংঘ সাধারণ পরিষদ
* নোবেল শান্তি পুরস্কার
# ফুট

| ফুট |
| --- |
|  |
| এককের তথ্য |
| একক পদ্ধতি | ইম্পেরিয়াল/মার্কিন একক |
| যার একক | দৈর্ঘ্য |
| প্রতীক | ft |
| একক রূপান্তর
  |
| *১ ft ...* | *... সমান ...* |
|  |
|    ইম্পেরিয়াল/মার্কিন একক |    +৩/১ গজ |
|    মেট্রিক (এসআই) একক |    ০.৩০৪৮ মি |

**ফুট** (pl. **ফিট**; সংক্ষেপ: **ft**; সংকেত: **′**, প্রাইম চিহ্ন) হচ্ছে যুক্তরাষ্ট্রীয় পরিমাপ পদ্ধতি এবং ব্রিটিশ পরিমাপ পদ্ধতিতে দৈর্ঘ্য পরিমাপের একক। ১৯৫৯ সালের আন্তর্জাতিক গজ ও পাউন্ড অ্যাগ্রিমেন্ট অনুসারে এক ফুট সমান ০.৩০৪৮ মিটার। যুক্তরাষ্ট্রীয় ও ব্রিটিশ একক অনুসারে এক ফুট সমান ১২ ইঞ্চি এবং তিন ফুট সমান এক গজ।

## উৎপত্তি

ঐতিহাসিকভাবে মানব শরীর দৈর্ঘ্যের এককের ভিত্তি হিসেবে ব্যবহৃত হয়ে আসছে। একজন শ্বেতাঙ্গ পুরুষের পা তার উচ্চতার ১৫.৩%, ফলে ১৬০ সেন্টিমিটার (৫ ফুট ৩ ইঞ্চি) উচ্চতাবিশিষ্ট একজন ব্যক্তির পায়ের আকার ২৪৫ মিলিমিটার (৯.৬ ইঞ্চি) এবং ১৮০ সেন্টিমিটার (৫ ফুট ১১ ইঞ্চি) উচ্চতাবিশিষ্ট একজন ব্যক্তির পায়ের আকার ২৭৫ মিলিমিটার (১০.৮ ইঞ্চি)।

প্রত্নতত্ত্ববিদগণ মনে করেন দৈর্ঘ্য পরিমাপের জন্য মিশরীয়, প্রাচীন ভারতীয় ও মেসোপটেমীয়রা কিউবিট ব্যবহার করতো, অন্যদিকে রোমান ও গ্রিকরা ফুট ব্যবহার করতো। হরপ্পার সরলরৈখিক পরিমাপ অনুসারে সিন্ধু সভ্যতার শহরগুলো ব্রোঞ্জ যুগে ১৩.২ ইঞ্চিতে (৩৪০ মিমি) এক ফুট ও ২০.৮ ইঞ্চিতে (৫৩০ মিমি) এক কিউবিট ব্যবহার করত। মিশরীয়দের এক ফুট সমান ছিল চার হাত বা ১৬ সংখ্যা, যা দিজিয়ার নামে পরিচিত ছিল এবং প্রায় ৩০ সেমি (১২ ইঞ্চি) হিসেবে পুনর্নির্মাণ করা হয়।

## তথ্যসূত্র
# যিশুর পুনরুত্থান

যীশুর পুনরুত্থান;রাফায়েল
**যিশুর পুণরুত্থান** হলো যিশুকে পবিত্র ক্রুশে মৃত্যুদণ্ড কার্যকরের পরবর্তীতে তাঁর নবজীবন লাভ সংক্রান্ত খ্রিস্টধর্মীয় বিশ্বাস। এটি খ্রিস্টীয় বিশ্বাসের মৌলিক ধর্মতত্ত্ব এবং খ্রিস্টান হবার মূল বিশ্বাসের সাথে ওতোপ্রোতভাবে জড়িত। বলা হয়ে থাকেঃ ' তিনি (যিশু) তৃতীয় দিনে উত্থিত হন যেমনটি বলা আছে পবিত্র ধর্মগ্রন্থসমূহে।'

## ধর্মীয় দৃষ্টিকোণ

নতুন নিয়মে (New Testament) বর্ণিত ঘটনাপ্রবাহ অনুযায়ী, রোমানরা যিশুকে ক্রুশবিদ্ধ করার পরে, যিশুর দেহে মলম লাগানো হয় এবং জোসেফ নামে এক ব্যক্তি তাকে একটি নতুন সমাধিতে কবরস্থ করেন। কিন্তু ঈশ্বর (পিতা) তাকে সেখান থেকে মৃত অবস্থা থেকে পুনরুত্থিত করেন। পুনরুত্থান লাভের পর চল্লিশ দিনব্যাপী যিশু তার বহু শিষ্যের সাথে দেখা দেন। অতঃপর চল্লিশ দিন পর তিনি স্বর্গারোহন করেন এবং ঈশ্বরের দক্ষিণ হস্তের পাশে অধিষ্ঠান গ্রহণ করেন।

প্রেরিত পল ঘোষণা দেন যে, ' খ্রিস্ট আমাদের পাপের জন্য মারা গেছেন ধর্মগ্রন্থে বর্ণিত ভবিষদ্বাণি অনুসারে; তাকে সমাধিস্থ করা হয়েছে এবং তিনি তৃতীয় দিনে পুনরুত্থান লাভ করেছেন ধর্মগ্রন্থে বর্ণিত ভবিষ্যদ্বাণী অনুসারে।' (১ করিন্থীয়, ১৫ঃ ৩-৪)। অধ্যায়টি বলে যে, যিশুর মৃত্যু এবং তার পুনরুত্থান এই দুইটি বিষয়ে বিশ্বাস স্থাপন খ্রিস্টানদের মৌলিক ধর্মবিশ্বাসের সাথে জড়িত, "যদি যিশুর পুনরুত্থান না হয়ে থাকে, তবে আমাদের ধর্মপ্রচার বৃথা, তোমাদের ধর্মবিশ্বাস নিরর্থক।'

খ্রিস্টানগণ ইস্টার সানডে (পুণ্য রবিবার) দিনটিকে যিশুর পুনরুত্থান দিবস হিসেবে পালন করেন। যিশুকে ক্রুশবিদ্ধ করা হয়েছিল পুণ্য শুক্রবারে। আর তার দুই দিন পর পুণ্য রবিবারে তিনি পুনরায় জীবিত হয়ে শিষ্যদের মাঝে ফিরে এসেছিলেন বলে খ্রিস্টানগণ বিশ্বাস করেন। ইস্টারের এই তারিখটি ইহুদিদের বিখ্যাত হিজরতের ঘটনার সময়কার পাসওভার উদ্‌যাপনের তারিখের সাথে মোটামুটি মিলে যায়, যা পূর্ণিমা রাতে উদ্‌যাপন করা হয়।
# বাজেল
সংক্ষিপ্ত ইউআরএল

| বাজেল |
| --- |
| রাইন নদীর উপর মিটলের ব্রুকে |
|  **প্রতীক** |
| বাজেল-এর অবস্থান
 |
| দেশ | সুইজারল্যান্ড |
| প্রদেশ | বাজেল-ষ্টাট |
| জেলা | n.a. |
| সরকার |
|  • মেয়র | *Regierungspräsident (Basel-Stadt)* Guy Morin GPS/PES (2009 অনুযায়ী) |
| আয়তন |
|  • মোট | ২৩.৮৫ বর্গকিমি (৯.২১ বর্গমাইল) |
| উচ্চতা | ২৬০ মিটার (৮৫০ ফুট) |
| সর্বনিন্ম উচ্চতা (Rhine shore, national border at Kleinhüningen) | ২৪৪.৭৫ মিটার (৮০২.৯৯ ফুট) |
| জনসংখ্যা (2018-12-31) |
|  • মোট | ১,৭৭,৫৯৫ |
|  • জনঘনত্ব | ৭,৪০০/বর্গকিমি (১৯,০০০/বর্গমাইল) |
| বিশেষণ | Basler |
| পোস্টাল কোড | ৪০০০ |
| এসএফওএস নম্বর | 2701 |
| বেষ্টিত | Allschwil (BL), Binningen (BL), Birsfelden (BL), Bottmingen (BL), Huningue (FR-68), Münchenstein (BL), Muttenz (BL), Reinach (BL), Riehen (BS), Saint-Louis (FR-68), Weil am Rhein (DE-BW) |
| ওয়েবসাইট | www.basel.ch  এসএফএসও পরিসংখ্যান |

**বাজেল** ([Basel, আ-ধ্ব-ব: /ˈbaːzəl/; ফরাসি ভাষায়: Bâle *বাল*, আ-ধ্ব-ব: /bal/] ত্রুটি: {{Lang-xx}}: text has italic markup (সাহায্য)) উত্তর সুইজারল্যান্ডের অর্ধ-কান্টন বাজেল-ষ্টাটের রাজধানী শহর। শহরটি রাইন নদীর তীরে, ফ্রান্সের আলজাস প্রদেশ এবং জার্মানির বাডেন-ভুর্টেমবের্গ রাজ্যের সাথে সীমান্তে অবস্থিত। ১৮৩৩ সালে বাজেল কান্টনকে ভেঙে দুইটি স্বাধীন কান্টন গঠন করা হয়: বাজেল ষ্টাট এবং বাজেল-লান্ডশাফট। বাজেল-ষ্টাটের আয়তন ৩৭ বর্গকিলোমিটার এবং এখানে প্রায় ২ লক্ষ লোকের বাস। এটি বাজেল শহর এবং আশেপাশের আরও দুইটি লোকালয় নিয়ে গঠিত। বাজেল-লান্ডশাফটের আয়তন ৪২৮ বর্গকিলোমিটার এবং এর জনসংখ্যা প্রায় আড়াই লক্ষ; লিস্টাল এর রাজধানী। বাজেল শহরটি একটি সমৃদ্ধ কৃষিভিত্তিক অঞ্চলে অবস্থিত, যেখানে ফলের বাগান এবং ক্ষেতে আঙুরের চাষ করা হয় এবং গবাদি পশুপালন করা হয়। শহরটি একটি গুরুত্বপূর্ণ শিল্পকেন্দ্র; এখানে ওষুধ, রাসায়নিক দ্রব্য, ভারী যন্ত্রপাতি, মুদ্রণ, এবং টেক্সটাইলের কারখানা আছে। পার্শ্ববর্তী ফ্রান্স ও জার্মানি থেকে হাজার হাজার লোক সীমান্ত পেরিয়ে বাজেল শহরে প্রতিদিন কাজ করতে আসে। বাজেলে প্রতি বছর একটি শিল্পমেলাও অনুষ্ঠিত হয়। এখানকার বেশিরভাগ লোক জার্মান ভাষাতে কথা বলে। বাজেলে মুন্সটার নামের একটি ক্যাথিড্রাল আছে যা ১০১৯ সালে স্থাপিত হয়। এখানে ১৪৬০ সালে সুইজারল্যান্ডের সর্বপ্রথম বিশ্ববিদ্যালয়ও স্থাপিত হয়, যার উদ্বোধন করেন পোপ ২য় পিউস। বাজেল বিশ্ববিদ্যালয়ে ওলন্দাজ পণ্ডিত দেসিসেরিউস এরাসমুস পড়াতেন এবং তাকে মুন্সটার গির্জায় সমাধিস্থ করা হয়।

৩৭৪ খ্রিষ্টাব্দে রোমানরা সীমান্ত শহর বাসিলিয়া হিসেবে শহরটির পত্তন করে। ৫ম শতকের পর থেকে এটি পশ্চিমা গির্জার বিশপদের দ্বারা শাসিত হত। ১১শ শতকে এটি পবিত্র রোমান সাম্রাজ্যের একটি রাজকীয় শহরে পরিণত হয়। ১৪৩১ থেকে ১৪৩৯ সাল পর্যন্ত শহরটি রোমান ক্যাথলিক ধারার সংস্কারসাধনের উদ্দেশ্যে আয়োজিত একটি বিখ্যাত কাউন্সিলের স্থান ছিল। ১৫০১ সালে বাজেল সুইজারল্যান্ড কনফেডারেশনে যোগদান করে এবং সুইস ধর্মীয় সংস্কার আন্দোলনের একটি কেন্দ্রে পরিণত হয়। ১৯৮৬ সালে বাজেলের একটি ওষুধ কোম্পানির কারখানার বিষাক্ত রাসায়নিক বর্জ্য রাইন নদীতে পড়লে নদীটি ব্যাপক দূষণের শিকার হয়।

## তথ্যসূত্র
# হপম্যান কাপ
সংক্ষিপ্ত ইউআরএল

| হপম্যান কাপ |
| --- |
|  |
| প্রতিযোগিতার তথ্যাবলী |
| প্রতিষ্ঠাকাল | ১৯৮৯ |
| অবস্থান | পার্থ অস্ট্রেলিয়া |
| মাঠ | বার্সউড ডোম (১৯৮৯-২০১২) পার্থ অ্যারিনা (২০১৩ থেকে) |
| পৃষ্ঠতল | হার্ড ইনডোর |
| ড্র | ৮ দল (গ্রুপ এ + বি) |
| ওয়েবসাইট | HopmanCup.com |

**হপম্যান কাপ** পশ্চিম অস্ট্রেলিয়ার পার্থে অনুষ্ঠিত সাংবার্ষিক পর্যায়ে দলগত ইনডোর হার্ডকোর্ট টেনিস প্রতিযোগিতা। প্রত্যেক বছরের জানুয়ারির শুরুর দিকে আয়োজন করা হয়। এটি মূলতঃ দেশ পর্যায়ে মিশ্র-দ্বৈতের দলীয় প্রতিযোগিতা। কখনোবা ডিসেম্বরের শেষার্ধ্বে এ প্রতিযোগিতা অনুষ্ঠিত হতে দেখা যায়। প্রতিযোগিতাটি ‘চ্যাম্পিয়নশিপ’ নামে আখ্যাযিত করা হয়ে থাকে।

## নামকরণ

অস্ট্রেলিয়ার বিখ্যাত টেনিস তারকা হ্যারি হপম্যানের (১৯০৬-১৯৮৫) সম্মানার্থে এ চ্যাম্পিয়নশিপের নামকরণ করা হয়েছে। তিনি অস্ট্রেলিয়ার পক্ষে ১৯৩৮ থেকে ১৯৬৯ সময়কালে ১৫বার ডেভিস কাপের শিরোপা লাভ করেছিলেন। পরবর্তীকালে কোচের দায়িত্ব পালন করেছেন। ১৯৮৯ সালে প্রথমবারের মতো হপম্যান কাপের আয়োজন করা হয়। মার্কিন যুক্তরাষ্ট্রে বসবাসকারী তাঁর বিধবা দ্বিতীয় পত্নী লুসি পোপ ফক্স বার্ষিকাকারে অনুষ্ঠিত এ প্রতিযোগিতায় নিয়মিতভাবে উপস্থিত থাকেন। আন্তর্জাতিক টেনিস ফেডারেশনের প্রণীত সময়সূচী অনুযায়ী প্রতিযোগিতাটি অনুষ্ঠিত হয়। অস্ট্রেলিয়ায় ব্যাপকভাবে সরাসরি টেলিভিশনে এ প্রতিযোগিতা সম্প্রচার করা হয়। ২০১৩ সালে পার্থে প্রথমবারের মতো হ্পম্যান কাপ অনুষ্ঠিত হয়।

## অর্জনসমূহ

এ প্রতিযোগিতায় অংশগ্রহণকারী খেলোয়াড়দের ব্যক্তিগত ফলাফল বিশ্ব টেনিস র‌্যাঙ্কিংয়ে অন্তর্ভুক্ত করা হয় না। বিজয়ী দলকে স্মারকসূচক ট্রফি হিসেবে ‘সিলভার কাপ’ প্রদান করা হয়। এছাড়াও বিজয়ী দলের সদস্যকে গোলাপী আর্জিল হীরকখচিত টেনিস র‌্যাকেট ও বল সহযোগে নির্মিত ব্যক্তিগত ট্রফিও প্রদান করা হচ্ছে। এ ট্রফিগুলোর মূল্যমান $২৬,০০০।

## খেলার ধরন

পুরুষদের ডেভিস কাপ ও মহিলাদের ফেড কাপের ন্যায় হপম্যান কাপ প্রতিযোগিতা অনুষ্ঠিত হয় না। প্রত্যেক দেশ থেকে পুরুষ ও মহিলা খেলোয়াড়দের নিয়ে গড়া সম্মিলিত দল একটি দেশের প্রতিনিধিত্ব করে। শুধুমাত্র খেলোয়াড়দেরকেই প্রতিযোগিতায় অংশগ্রহণের আমন্ত্রণ জানানো হয়। কিন্তু জাতীয় দলের কোচ ঐ দলের সাথে যুক্ত হতে পারবেন না। বার্ষিকাকারে অনুষ্ঠিত এ প্রতিযোগিতায় সর্বমোট আটটি দেশ অংশ নিয়ে থাকে। তন্মধ্যে সর্বশেষ দলকে প্লে-অফ ম্যাচের মাধ্যমে অংশ নিতে হয়। তবে, ২০০৭ সালের প্রতিযোগিতায় ভিন্ন ছিল।

প্রত্যেক দলে একজন পুরুষ ও একজন মহিলা টেনিস খেলোয়াড়কে নিয়ে গঠিত হয়। দুই দলের মধ্যকার এ চ্যাম্পিয়নশিপে -

* একটি মহিলা একক খেলা
* একটি পুরুষ একক খেলা
* একটি মিশ্র-দ্বৈতের খেলা হবে।

প্রতিযোগিতায় অংশগ্রহণকারী আটটি দল দুই গ্রুপে বিভক্ত হবে। দুইটি দলকে শীর্ষে রেখে এ গ্রুপ বিভাজন করা হয়। প্রত্যেক দল রাউন্ড-রবিন পদ্ধতিতে অপর তিনটি দলের মুখোমুখি হবে। তবে শীর্ষ বাছাইয়ের ক্ষেত্রে উভয় গ্রুপের সমশক্তিমত্তার অধিকারী হবার দিকে নজর দেয়া হয়। প্রত্যেক গ্রুপের শীর্ষস্থানীয় দল প্রতিযোগিতার চূড়ান্ত খেলায় অবতীর্ণ হয়। বিজয়ী দলকে শিরোপা প্রদান করা হয়। কোন খেলোয়াড় আঘাতপ্রাপ্ত হলে সংশ্লিষ্ট খেলোয়াড়ের চেয়ে নিম্ন র‌্যাঙ্কিংধারী খেলোয়াড়কে স্থলাভিষিক্ত করা হয়।

## তথ্যসূত্র

## আরও দেখুন

* টেনিস
* ডেভিস কাপ
* রজার ফেদেরার

## বহিঃসংযোগ

* দাপ্তরিক ওয়েবসাইট
# এদিসিওঁ গায়িমার
সংক্ষিপ্ত ইউআরএল

এদিসিওঁ গায়িমার|  |
| প্রতিষ্ঠাকাল | ৩১ মে ১৯১১ (1911-05-31) |
| প্রতিষ্ঠাতা | Gaston Gallimard |
| দেশ | ফ্রান্স |
| সদরদপ্তর | প্যারিস |
| প্রধান ব্যক্তি | Antoine Gallimard (CEO) |
| প্রকাশনা | Books, Magazines |
| অধীনস্থ বাণিজ্যিক নাম | Bibliothèque de la Pléiade, Denoël, Flammarion, Gallimard Jeunesse, Mercure de France, Série noire |
| ওয়েবসাইট | www.gallimard.fr |

**এদিসিওঁ গায়িমার** (ফরাসি: Éditions Gallimard ) ফ্রান্সের একটি শীর্ষস্থানীয় প্রকাশনা প্রতিষ্ঠান। ১৯১১ সালে প্রকাশক গাস্তোঁ গায়িমার, সাহিত্যিক অঁদ্রে জিদ ও জঁ শ্লুমবের্জে এটি প্রতিষ্ঠা করেন। বর্তমানে (২০২০ সালে) পারিবারিক এই প্রতিষ্ঠানটি পরিচালনায় আছেন গাস্তোঁ-র পৌত্র অঁতোয়ান গায়িমার।

আলবেয়ার কাম্যু, অঁতোয়ান সাঁতেগজ্যুপেরি এবং জেকে রাওলিং (ফরাসি অনুবাদ) এই প্রকাশনীর তিন সর্বাধিক বিক্রীত লেখক। এছাড়া সালমাম রুশদি, রোয়াল্ড ডাল, জর্জ অরওয়েল, পাবলো নেরুদা, জ্যাক কেরুয়াক, জন স্টাইনবেক, মার্সেল প্রুস্তসহ আরও অনেক গুরুত্বপূর্ণ ফরাসিভাষী ও অন্যান্য ভাষাভাষী লেখকদের বইয়ের ফরাসি সংস্করণ গায়িমার প্রকাশ করে থাকে। গায়িমার এ পর্যন্ত ৩৮ জন নোবেল পুরস্কার বিজয়ী সাহিত্যিক এবং ৩৬ জন প্রি গোঁকুর (ফ্রান্সের সবচেয়ে মর্যাদাবাহী সাহিত্য পুরস্কার) বিজয়ী সাহিত্যিকের গ্রন্থ প্রকাশ করেছে। ২০১০ সালে প্রকাশনীটি ২৩ কোটি ইউরো সমমূল্যের বই বিক্রয় করে। এখানে প্রায় ১০০০ কর্মী চাকুরি করেন।
# আলী খামেনেয়ীর হত্যাকাণ্ড
সংক্ষিপ্ত ইউআরএল

| আলী খামেনেয়ীর হত্যাকাণ্ড |
| --- |
| ২০২৬ ইরান যুদ্ধ-এর অংশ |
| হত্যার ১৬ দিন আগে, ২০২৬ সালের ১২ ফেব্রুয়ারী খামেনি |
| ধরণ | বিমান হামলা, শিরশ্ছেদ ধর্মঘট |
| অবস্থান | তেহরান, ইরান |
| লক্ষ্য | আলী খামেনেয়ী |
| তারিখ | ২৮ ফেব্রুয়ারি ২০২৬ (2026-02-28) |
| নিষ্পন্নকারী |  ইসরায়েলের বিমানবাহিনী  মার্কিন বিমানবাহিনী |
| হতাহত | ৫ (খামেনেয়ীসহ) নিহত |

২০২৬ সালের ২৮ ফেব্রুয়ারি, ইরানের দ্বিতীয় সর্বোচ্চ নেতা আলী খামেনেয়ী যুক্তরাষ্ট্র এবং ইসরায়েলের যৌথ বিমান হামলার সময় হত্যাকাণ্ডের শিকার হন। তেহরানের আশেপাশে ইরানের উচ্চপদস্থ কর্মকর্তা এবং গুরুত্বপূর্ণ কৌশলগত স্থানগুলিকে লক্ষ্য করে ইসরায়েলি ক্ষেপণাস্ত্র হামলার ধারাবাহিকতায় খামনেয়ীর মৃত্যু ঘটে। স্যাটেলাইট চিত্র থেকে জানা গেছে যে হামলার সময় খামনেয়ীর বাসভবনটি মারাত্মকভাবে ক্ষতিগ্রস্ত হয়।

অভিযানে খামনেয়ী নিহত হয়েছেন বলে প্রাথমিক ইসরায়েলি প্রতিবেদনের পর মার্কিন প্রেসিডেন্ট ডোনাল্ড ট্রাম্প এবং ইসরায়েলি প্রধানমন্ত্রী বেঞ্জামিন নেতানিয়াহু ঘোষণা করেন যে, খামনেয়ী মারা গেছেন। পরের দিন সকালে ইরানের রাষ্ট্রীয় গণমাধ্যম তার মৃত্যুর খবর নিশ্চিত করে এবং সরকার ৪০ দিনের শোকসহ সাত দিনের সরকারি ছুটি ঘোষণা করে। একই হামলায় খামনেয়ীর পরিবারের চার সদস্য এবং আত্মীয়স্বজন নিহত হন। তার মৃত্যু নিশ্চিত হওয়ার সাথে সাথে অনেক ইরানি নাগরিক রাস্তায় নেমে উদযাপন করেন। তার মৃত্যুতে শোক প্রকাশ করে বিভিন্ন দেশে বিক্ষোভ ও দাঙ্গা হয়েছে।

## পূর্ববর্তী প্রচেষ্টা

১৯৮১ সালের ২৭ জুন, খামনেয়ী ইরানের রাষ্ট্রপতি পদপ্রার্থী থাকাকালীন একটি বিস্ফোরক ব্যবহার করে তার উপর হত্যাচেষ্টা করা হয়, যার ফলস্বরূপ তার কণ্ঠস্বর, ফুসফুস এবং ডান হাত ক্ষতিগ্রস্ত হয়। ২০২৫ সালের ১৫ জুন, বারো দিনের যুদ্ধ চলাকালীয ইসরায়েল খামনেয়ীকে হত্যার একটি পরিকল্পনা পেশ করে যা মার্কিন রাষ্ট্রপতি ডোনাল্ড ট্রাম্প ভেটো দিয়ে বাতিল করে দেন।

## প্রস্তুতি

রয়টার্স এর মতে, খামনেয়ী যখন তার জ্যেষ্ঠ উপদেষ্টাদের সাথে দেখা করবেন, ঠিক সেই মুহূর্তেই মার্কিন যুক্তরাষ্ট্র এবং ইসরায়েল হামলা চালানোর প্রস্তুতি নিচ্ছিল। দ্য ওয়াল স্ট্রিট জার্নাল জানিয়েছে যে দুটি দেশ সঠিক মুহূর্তের জন্য কিছুক্ষণ অপেক্ষা করেছিল।

## বিমানহামলা

২০২৬ সালের ২৮শে ফেব্রুয়ারী, ইসরায়েল এবং মার্কিন যুক্তরাষ্ট্র ইরানের একাধিক স্থানে যৌথ হামলা চালায়। এই হামলার উদ্দেশ্য ছিল দেশটিতে পারমাণবিক ও ক্ষেপণাস্ত্র কর্মসূচি ব্যাহত করা এবং শাসনব্যবস্থার পরিবর্তন শুরু করা। কৌশলগত স্থাপনা এবং গুরুত্বপূর্ণ ইরানি কর্মকর্তাদের লক্ষ্য করে হামলা চালানোর কারণে, রাজধানী তেহরানে ইসরায়েলি হামলায় ক্ষতিগ্রস্তদের মধ্যে খামনেয়ীর প্রাঙ্গণও ছিল; স্যাটেলাইট ছবিতে দেখা গেছে যে ভবনটি মারাত্মকভাবে ক্ষতিগ্রস্ত হয়েছে। ওয়াল স্ট্রিট জার্নাল উল্লেখ করেছে যে খামনেয়ীর প্রাঙ্গণে দিনের আলোতে পরিচালিত হওয়ায়, হামলাটি অনন্য ছিল, ইসরায়েলি জেটগুলি ঘটনাস্থলে ৩০টি বোমা ফেলেছিল।

## আরও দেখুন

## টিকা

## তথ্যসূত্র

টেমপ্লেট:২০২৫–২০২৬ ইরানি বিক্ষোভ
# মানামা

| মানামা الْمَنَامَة |
| --- |
| শহর |
|  |
| **উপর থেকে ঘড়ির কাঁটার দিকে**: বাহরাইন ওয়ার্ল্ড ট্রেড সেন্টার; রাস্তা, টাওয়ার এবং মানামার বন্দর সহ স্কাইলাইন; মানামা শহরের রাতের দৃশ্য; এবং মানামা শহরের দৃশ্য |
| **লুয়া ত্রুটি মডিউল:অবস্থান\_মানচিত্ এর 393 নং লাইনে: স্থানাঙ্কের মান বিকৃত।**বাহরাইনের মানামার অবস্থান |
| স্থানাঙ্ক: ২৬°১৩′৩০″ উত্তর ৫০°৩৪′৩৯″ পূর্ব |
| দেশ |  বাহরাইন |
| গভর্নরেট | রাজধানী |
| সরকার |
|  • গভর্নর | হামাদ বিন ঈসা আল খলিফা |
| জনসংখ্যা (২০০১) |
|  • শহর | ১,৬২,০০০ |
|  • মহানগর | ৩,৪৫,০০০ |
| সময় অঞ্চল | +০৩:০০ |

**মানামা** (আরবি: المنامة; [elmɐˈnɑːmɐ]) বাহরাইনের রাজধানী ও বৃহত্তম শহর। এটি দেশটির সর্বাপেক্ষা জনবহুল শহর, এখানে প্রায় ১৫৫,০০০ লোকের বাস, যা দেশের মোট জনসংখ্যার এক-চতুর্থাংশ।

## ইতিহাস

ইসলামিক ইতিহাসে ১৩৪৫ সালের দিকে প্রথম মানামার উল্লেখ পাওয়া যায়। পর্তুগিজরা ১৫২১ সালে এটি দখল করে, এবং পরে পারসিকরা এটি ১৬০২ সালে জয় করে। ১৭৮৩ সাল হতে অল্প কিছু সময় ছাড়া শহরটি আল-খলিফাহ্‌ রাজবংশ এর অধিকারে রয়েছে। মানামাকে ১৯৫৮ সালে একটি মুক্ত বন্দর হিসাবে ঘোষণা করা হয়, এবং ১৯৭১ সালে এটি বাহরাইনের রাজধানী হিসাবে ঘোষিত হয়।

## তথ্যসূত্র

## বহিঃসংযোগ
# জম্মু ও কাশ্মীরে বিদ্রোহ

| জম্মু ও কাশ্মীরে বিদ্রোহ |
| --- |
| কাশ্মীর সমস্যার অংশ |
|  কাশ্মীর অঞ্চলের সিআইএ মানচিত্র |
|

|  |  |
| --- | --- |
| তারিখ | ১৩ জুলাই ১৯৮৯ – বর্তমান (৩৭ বছর ও ১ সপ্তাহ) |
| অবস্থান | জম্মু ও কাশ্মীর |
| অবস্থা |
চলমান |

 |
| বিবাদমান পক্ষ |
| * ভারত
	+ ভারতের সামরিক বাহিনী
		- ভারতীয় সেনাবাহিনী
	+ কেন্দ্রীয় সশস্ত্র পুলিশ বাহিনী
	+ জম্মু ও কাশ্মীর পুলিশ
 |
রাজনৈতিক দলসমূহ:
* এপিএইচসি
* জেআইজেকে

সশস্ত্র দলসমূহ:
* জেকেএলএফ (১৯৯২ সাল পর্যন্ত)
* লশকর-ই-তাইয়েবা
* জেইম
* এমজেসি
* হিজবুল মুজাহিদীন
* পিএএফএফ
* টিআরএফ
* ডিইম
* এইচইউএম
* এইচইউজেআই
* আল-বদর
* আল-উমর-মুজাহিদিন
* অন্যান্য বিচ্ছিন্নতাবাদী আন্দোলন এবং বিদ্রোহী সশস্ত্র গোষ্ঠী
* একিউআইএস
	+ আনসার গাজওয়াতুল হিন্দ

**সমর্থনপ্রাপ্ত: পাকিস্তান
* আল-কায়েদা
* ডি-কোম্পানি

---

 * ইসলামিক স্টেট
	+ আইএস খোরাসান
		- আইএস হিন্দ
		- আইএসজেকে
 |
| সেনাধিপতি ও নেতৃত্ব প্রদানকারী |
| * দ্রৌপদী মুর্মু
* নরেন্দ্র মোদী
* রাজনাথ সিং
* অনিল চৌহান
* মনোজ পান্ডে
* বিবেক রাম চৌধুরী
 | * সৈয়দ আলী শাহ গিলানি (২০২০ পর্যন্ত)
* মাসারাত আলম ভাট (২০২১–বর্তমান)
* মোহাম্মদ আব্বাস আনসারি (২০২২ পর্যন্ত)
* আমানুল্লাহ খান (২০১৬ পর্যন্ত)
* হাফিজ সাঈদ
* মাসউদ আজহার
* ইলিয়াস কাশ্মিরি **† জাকির রশিদ ভাট **† সৈয়দ সালাহউদ্দিন
* বুরহান ওয়ানি **† আছিয়া আন্দ্রাবী
* ফজলুর রহমান খলিল
* ফারুক কাশ্মিরি
* আরফিন ভাই
* বখ্‌ত জমিন
* ইয়াসির আহমেদ  যু. বন্দী

---

 দাউদ আহমদ সোফি **†** |
| শক্তি |
| * মোট ~ ৩,৪৩,০০০-৭,০০,০০০ (নভেম্বর ২০১৯-এ, আন্তর্জাতিক সীমান্ত (লাইন অব কন্ট্রোল) -এ নিযুক্ত একজন সৈনিকসহ)
	+ ভারতীয় সেনাবাহিনী: ১,৬৮,০০০
	+ সিএপিএফ: ১,৬০,০০০
	+ জম্মু ও কাশ্মীর পুলিশ: (অজানা)
 |
অজানা |
| হতাহত ও ক্ষয়ক্ষতি |
| **২০০০–২০২৪:** ৩,৫৯০ জন নিরাপত্তা কর্মী নিহত | **২০০০–২০২৪:** ১৩,৩২১ জন নিহত ৮৪৭ জন আত্মসমর্পণ ৫,৮৩২ জন গ্রেপ্তার |
|
২০,০০০-এরও বেশি বেসামরিক নাগরিকের মৃত্যু। |

**জম্মু ও কাশ্মীরে বিদ্রোহ**, যা **কাশ্মীর বিদ্রোহ** নামেও পরিচিত, হলো বৃহত্তর কাশ্মীর অঞ্চলের দক্ষিণ-পশ্চিম অংশ নিয়ে গঠিত একটি ভূখণ্ড জম্মু ও কাশ্মীরে ভারতীয় প্রশাসনের বিরুদ্ধে চলমান একটি বিচ্ছিন্নতাবাদী সশস্ত্র বিদ্রোহ। ১৯৪৭ সাল থেকে এই ভূখণ্ডটি ভারত ও পাকিস্তানের মধ্যে একটি আঞ্চলিক বিরোধের বিষয়।

## আরও দেখুন

* ভারত বিভাজন

## তথ্যসূত্র
# ট্যাঙ্ক-বিধ্বংসী গাইডেড ক্ষেপণাস্ত্র

মার্কিন যুক্তরাষ্ট্রের সেনাবাহিনীর FGM-148 জ্যাভলিন ট্যাঙ্ক-বিধ্বংসী ক্ষেপণাস্ত্র
 রাশিয়ান স্থল বাহিনীর 9M133 কর্নেট ট্রাইপড-মাউন্টেড ATGM
একটি **অ্যান্টি-ট্যাঙ্ক গাইডেড মিসাইল** ( **ATGM** ), **অ্যান্টি-ট্যাঙ্ক মিসাইল**, **অ্যান্টি-ট্যাঙ্ক গাইডেড ওয়েপন** ( **ATGW** ) অথবা **অ্যান্টি-আর্মর গাইডেড অস্ত্র** প্রধানত ভারী সাঁজোয়া সামরিক যানবাহনকে আঘাত ও ধ্বংস করার জন্য ডিজাইন করা একটি গাইডেড ক্ষেপণাস্ত্র। এটিজিএমগুলোর আকার বিভিন্ন হয়ে থাকে। যেমনঃ একজন সৈনিক বহন করতে পারে এমন কাঁধে বহনযোগ্য অস্ত্র থেকে শুরু করে বহন ও গুলি চালানোর জন্য একটি স্কোয়াড বা দলের প্রয়োজন হয় এমন বড় ট্রাইপড-স্থাপনযোগ্য অস্ত্র, এমনকি যানবাহন ও বিমান-স্থাপিত মিসাইল সিস্টেম পর্যন্ত বিস্তৃত।

আগের ম্যান-পোর্টেবল অ্যান্টি-ট্যাংক অস্ত্র যেমন অ্যান্টি-ট্যাংক রাইফেল ও চৌম্বকীয় অ্যান্টি-ট্যাংক মাইন সাধারণত খুব স্বল্প পাল্লার (কখনও কখনও কয়েক মিটার বা কয়েক দশক মিটারের মধ্য) ছিল। রকেট-চালিত উচ্চ-বিস্ফোরক অ্যান্টি-ট্যাংক (HEAT) সিস্টেমগুলি দ্বিতীয় বিশ্বযুদ্ধের সময় আবির্ভূত হয় এবং সেগুলোর পাল্লা শত মিটার পর্যন্ত বেড়েছিল, কিন্তু নির্ভুলতা কম ছিল এবং এই দূরত্বে লক্ষ্যবস্তুতে আঘাত করা প্রায়ই ভাগ্যের ব্যাপার হয়ে দাঁড়াত। রকেট চালনা ও রিমোট ওয়্যার গাইডেন্সের সংমিশ্রণ এটিজিএমকে আগের এসব অস্ত্রের তুলনায় অনেক বেশি কার্যকর করে তোলে এবং যুদ্ধক্ষেত্রে হালকা পদাতিক বাহিনীকে যুদ্ধপরবর্তী ট্যাংক ডিজাইনের বিরুদ্ধে বাস্তব সক্ষমতা প্রদান করে। ১৯৬০-এর দশকে সেমি-অটোমেটিক গাইডেন্সের প্রবর্তন এটিজিএমগুলোর কর্মক্ষমতা আরও উন্নত করে।

২০১৬-এর হিসাব অনুযায়ী এটিজিএম বিশ্বব্যাপী ১৩০টিরও বেশি দেশ ও অনেক অ-রাষ্ট্রীয় সংগঠন ব্যবহার করেছে। ঠাণ্ডা যুদ্ধ-পরবর্তী যুগের কম্পোজিট ও রিয়্যাকটিভ আর্মার ব্যবহৃত হওয়া প্রধান যুদ্ধ ট্যাংকগুলো (এমবিটি) ছোট এটিজিএমের বিরুদ্ধে প্রতিরোধযোগ্য বলে প্রমাণিত হয়েছে।

## ইতিহাস

 ব্রিমস্টোন ক্ষেপণাস্ত্র হল আরএএফ- এর একটি অগ্নি-বিস্মৃত ক্ষেপণাস্ত্র।
 জার্মান সেনাবাহিনীর PARS 3 LR ফায়ার-এন্ড-ফরগেট মিসাইল
## আরো দেখুন

* ট্যাঙ্ক-বিধ্বংসী ক্ষেপণাস্ত্রের তালিকা
* বন্দুক থেকে উৎক্ষেপিত ট্যাঙ্ক-বিধ্বংসী নির্দেশিত ক্ষেপণাস্ত্রের তালিকা
* ম্যান-পোর্টেবল অ্যান্টি-ট্যাঙ্ক সিস্টেমের তালিকা
* ক্ষেপণাস্ত্রের তালিকা
* গ্রেনেড লঞ্চারের তালিকা
* রকেট লঞ্চারের তালিকা

## তথ্যসূত্র
# লিটল বয়

| লিটল বয় |
| --- |
|  একটি পোস্ট ওয়ার লিটল বয় মডেল |
| প্রকার | পারমাণবিক অস্ত্র |
| উদ্ভাবনকারী | যুক্তরাস্ট্র |
| উৎপাদন ইতিহাস |
| নকশাকারী | লস অ্যালামস ল্যাবরেটরি |
| উৎপাদনকাল | ১৯৪৫ |
| উৎপাদন সংখ্যা | 32 |
| তথ্যাবলি |
| ওজন | ৯,৭০০ পাউন্ড (৪,৪০০ কিলোগ্রাম) |
| দৈর্ঘ্য | ১০ ফুট (৩.০ মিটার) |
| ব্যাস | ২৮ ইঞ্চি (৭১ সেন্টিমিটার) |
|

---

 |
| Filling | ইউরেনিয়াম-২৩৫ |
| Filling weight | ১৪০ পা (৬৪ কিগ্রাম) |
| বিস্ফোরণের ফলন | ১৫ কিলোটন টিএনটি এর সমতুল্য |

**লিটল বয়** (ইংরেজি: Little Boy) হচ্ছে এক ধরনের পারমাণবিক অস্ত্রের সাংকেতিক নাম। এটিই দ্বিতীয় বিশ্ব যুদ্ধে ব্যবহৃত পারমাণবিক বোমা। এটি দিয়ে ১৯৪৫ সালের ৬ আগস্ট জাপানের হিরোশিমা নগরে বিস্ফোরণ ঘটানো হয়েছিল।

লিটল বয়:
তেজস্ক্রিয় পরমাণু: ইউরেনিয়াম-২৩৫
ওজন :৪,০০০০কেজি দৈর্ঘ্য:৯.৮৪ফুট পরিধি :২৮
বহনকারী বিমান:B29 সুপারফোর্টস
পাইলট:কর্নেল পল টিবেটস
বোমা পতনের সময় ৫৭সেকেন্ড
বিস্ফোরণের মাত্রা:১৩ কিলোটন TNT -এর সমতুল্য।
(SR)

## নামকরণ

ম্যানহাটন প্রোজেক্টের তিনটি পারমাণবিক বোমার নামকরণ করেছিলেন লস এলমস ল্যাবরেটরির প্রাক্তন শিক্ষার্থী রবার্ট সারবার। এগুলোর আকৃতির কারণে তিনি এই নামকরণ করেন।

## তথ্যসূত্র
# আন্তর্জাতিক সম্প্রদায়
সংক্ষিপ্ত ইউআরএল

**আন্তর্জাতিক সম্প্রদায়** বলতে পৃথিবীর বিভিন্ন দেশের সরকার, রাজনৈতিক দল, ব্যবসায়িক প্রতিষ্ঠান, নাগরিক সমাজ এবং অন্যান্য সংগঠনসমূহের মধ্যেকার পারস্পরিক সম্পর্ককে বোঝায়। এই সম্পর্কগুলি বিভিন্ন বিষয়ের উপর ভিত্তি করে গড়ে ওঠে, যেমন অর্থনীতি, বাণিজ্য, রাজনীতি, সংস্কৃতি, পরিবেশ এবং মানবাধিকার। আন্তর্জাতিক সম্প্রদায়ের মধ্যে বিভিন্ন ধরনের সংস্থা ও প্রতিষ্ঠান রয়েছে, যেমন জাতিসংঘ, বিশ্বব্যাংক, এবং বিশ্ব স্বাস্থ্য সংস্থা। এই সংস্থা ও প্রতিষ্ঠানগুলি আন্তর্জাতিক সম্প্রদায়ের মধ্যে সহযোগিতা ও সমন্বয়ের জন্য কাজ করে।

আন্তর্জাতিক সম্প্রদায়ের একটি গুরুত্বপূর্ণ দিক হল এটি একটি স্থিতিশীল এবং শান্তিপূর্ণ বিশ্ব গঠনের জন্য কাজ করে। আন্তর্জাতিক সম্প্রদায়ের উদ্দেশ্য হল বিশ্বের বিভিন্ন রাষ্ট্রের মধ্যে বিরোধ ও সংঘর্ষ রোধ করা এবং সহযোগিতার মাধ্যমে বিশ্বকে একটি আরও উন্নত ও সমৃদ্ধ স্থানে পরিণত করা। আন্তর্জাতিক সম্প্রদায়ের সদস্যরা প্রায়শই একে অপরের সাথে যোগাযোগ ও সহযোগিতা করে থাকে। তারা বিভিন্ন আন্তর্জাতিক সংস্থার মাধ্যমেও একে অপরের সাথে যুক্ত থাকে। আন্তর্জাতিক সম্প্রদায়ের লক্ষ্য হল বিশ্বব্যাপী শান্তি, নিরাপত্তা এবং সমৃদ্ধি নিশ্চিত করা। এটি বিভিন্ন চ্যালেঞ্জ মোকাবেলা করার জন্যও কাজ করে, যেমন দারিদ্র্য, ক্ষুধা, রোগ এবং পরিবেশগত অবক্ষয়।

## তথ্যসূত্র